Valgkredse i Danmark

Valgkredsene til folketingsvalg i Danmark er opbygget af Opstillingskredse, Storkredse og Landsdele. Disse valgkredse er områderne hvorfra kandidater vælges til Folketinget. Personlige stemmer kan kun afgives for de kandidater, der stiller op i den storkreds, hvor man bor.

Valgkredse fra 2007
På grund af Strukturreformen blev inddelingen i valgkredse ændret fra januar 2007. Inddelingen er sket på baggrund af forslag som et udvalg med repræsentanter for partierne offentliggjorde den 24. februar 2006. Forslaget blev fremsat i Folketinget den 5. april 2006 af Indenrigs- og Sundhedsministeren og vedtaget i ændret form den 2. juni 2006.
    
De tre gamle landsdele blev afløst af tre nye landsdele. De 17 amts- og storkredse blev afløst af 10 nye storkredse. De 103 opstillingskredse blev afløst af 92 nye opstillingskredse.

A. Landsdel Hovedstaden
Hovedstaden har i alt 39 kredsmandater og 11 tillægsmandater (2015):

1. Københavns Storkreds
København har 16 kredsmandater (2015).
 Østerbrokredsen med ca. 51.200 vælgere bestående af en del af Københavns Kommune
 Sundbyvesterkredsen med ca. 34.300 vælgere bestående af en del af Københavns Kommune
 Indre Bykredsen med ca. 37.600 vælgere bestående af en del af Københavns Kommune
 Sundbyøsterkredsen med ca. 36.800 vælgere bestående af en del af Københavns Kommune 
 Nørrebrokredsen med ca. 52.400 vælgere bestående af en del af Københavns Kommune 
 Bispebjergkredsen med ca. 34.400 vælgere bestående af en del af Københavns Kommune 
 Brønshøjkredsen med ca. 53.100 vælgere bestående af en del af Københavns Kommune  
 Valbykredsen med ca. 34.200 vælgere bestående af en del af Københavns Kommune 
 Vesterbrokredsen med ca. 37.300 vælgere bestående af en del af Københavns Kommune 
 Falkonerkredsen med ca. 36.800 vælgere bestående af en del af Frederiksberg Kommune 
 Slotskredsen med ca. 34.900 vælgere bestående af en del af Frederiksberg Kommune
 Tårnbykredsen med ca. 39.000 vælgere bestående af Tårnby og Dragør Kommuner.

I alt: ca. 482.000 vælgere

2. Københavns Omegns Storkreds
Københavns Omegn har 11 kredsmandater (2015). 
 Gentoftekredsen med ca. 49.600 vælgere bestående af Gentofte Kommune.
 Lyngbykredsen med ca. 38.200 vælgere bestående af Lyngby-Taarbæk Kommune.  
 Gladsaxekredsen med ca. 44.900 vælgere bestående af Gladsaxe Kommune. 
 Rødovrekredsen med ca. 46.500 vælgere bestående af Rødovre og Herlev Kommuner. 
 Hvidovrekredsen med ca. 36.200 vælgere bestående af Hvidovre Kommune.  
 Brøndbykredsen med ca. 46.400 vælgere bestående af Brøndby, Ishøj og Vallensbæk Kommuner.
 Taastrupkredsen med ca. 50.700 vælgere bestående af Høje-Taastrup og Albertslund Kommuner. 
 Ballerupkredsen med ca. 49.600 vælgere bestående af Ballerup og Glostrup Kommuner.

I alt: ca. 362.100 vælgere

3. Nordsjællands Storkreds
Nordsjælland har 10 kredsmandater (2015).
(Består fra Frederiksborg Amt og dele af Københavns Amt (de hidtidige Ledøje-Smørum, Værløse og Søllerød kommuner)).
 Helsingørkredsen med ca. 44.400 vælgere bestående af Helsingør Kommune.
 Fredensborgkredsen med ca. 45.100 vælgere bestående af Fredensborg og Hørsholm Kommuner.
 Hillerødkredsen med ca. 62.100 vælgere bestående af Hillerød og Gribskov Kommuner. 
 Frederikssundkredsen med ca. 54.200 vælgere bestående af Frederikssund og Halsnæs Kommuner.
 Egedalkredsen med ca. 53.700 vælgere bestående af Egedal og Furesø Kommuner.
 Rudersdalkredsen med ca. 54.900 vælgere bestående af Rudersdal og Allerød Kommuner.

I alt: ca. 314.400 vælgere

4. Bornholms Storkreds
Bornholm har 2 kredsmandater (2015).
 Rønnekredsen: (del af Bornholms Regionskommune) med ca. 16.000 vælgere). 
 Aakirkebykredsen:  (del af Bornholms Regionskommune) med ca. 17.300 vælgere).

I alt: ca. 33.300 vælgere

B. Landsdel Sjælland-Syddanmark
Sjælland-Syddanmark har i alt 50 kredsmandater og 15 tillægsmandater (2015):

5. Sjællands Storkreds
Sjælland har 20 kredsmandater (2015).
 Lollandkredsen med ca. 38.300 vælgere bestående af Lolland Kommune
 Guldborgsundkredsen med ca. 49.400 vælgere bestående af Guldborgsund Kommune 
 Vordingborgkredsen med ca. 35.400 vælgere bestående af Vordingborg Kommune
 Næstvedkredsen med ca. 59.200 vælgere bestående af Næstved Kommune
 Faxekredsen med ca. 42.300 vælgere bestående af Faxe Kommune og Stevns Kommune 
 Køgekredsen med ca. 59.200 vælgere bestående af Køge Kommune og Lejre Kommune
 Grevekredsen med ca. 49.100 vælgere bestående af Greve Kommune og Solrød Kommune.
 Roskildekredsen med ca. 58.600 vælgere bestående af Roskilde Kommune
 Holbækkredsen med ca. 49.000 vælgere bestående af Holbæk Kommune
 Kalundborgkredsen med ca. 62.100 vælgere bestående af Kalundborg Kommune og Odsherred Kommune
 Ringstedkredsen med ca. 43.800 vælgere bestående af Ringsted Kommune og Sorø Kommune
 Slagelsekredsen med ca. 57.000 vælgere bestående af Slagelse Kommune

I alt: ca. 603.400 vælgere

6. Fyns Storkreds
Fyn har 12 kredsmandater (2015).  
 Odense Østkredsen med ca. 48.500 vælgere bestående af en del af Odense Kommune
 Odense Vestkredsen med ca. 41.500 vælgere bestående af en del af Odense Kommune
 Odense Sydkredsen med ca. 49.200 vælgere bestående af en del af Odense Kommune
 Assenskredsen med ca. 30.600 vælgere bestående af Assens Kommune 
 Middelfartkredsen med ca. 48.400 vælgere bestående af Middelfart Kommune og Nordfyns Kommune
 Nyborgkredsen med ca. 40.500 vælgere bestående af Nyborg Kommune og Kerteminde Kommune
 Svendborgkredsen med ca. 55.200 vælgere bestående af Svendborg Kommune og Langeland Kommune
 Faaborgkredsen med ca. 43.900 vælgere bestående af Faaborg-Midtfyn Kommune og Ærø Kommune

I alt: ca. 357.800 vælgere

7. Sydjyllands Storkreds
Sydjylland har 18 kredsmandater (2015).
 Sønderborgkredsen med ca. 56.200 vælgere bestående af Sønderborg Kommune 
 Aabenraakredsen med ca. 43.400 vælgere bestående af Aabenraa Kommune.
 Tønderkredsen med ca. 30.100 vælgere bestående af Tønder Kommune.  
 Esbjerg Bykredsen med ca. 48.600 vælgere bestående af en del af Esbjerg Kommune samt Fanø Kommune
 Esbjerg Omegnskredsen med ca. 38.800 vælgere bestående af en del af Esbjerg Kommune
 Vardekredsen med ca. 35.900 vælgere bestående af Varde Kommune
 Vejenkredsen med ca. 49.300 vælgere bestående af Vejen Kommune og Billund Kommune.
 Vejle Nordkredsen med ca. 37.100 vælgere bestående af en del af Vejle Kommune
 Vejle Sydkredsen med ca. 38.300 vælgere bestående af en del af Vejle Kommune
 Fredericiakredsen med ca. 36.700 vælgere bestående af Fredericia Kommune
 Kolding Nordkredsen med ca. 29.700 vælgere bestående af en del af Kolding Kommune
 Kolding Syd-kredsen med ca. 34.100 vælgere bestående af en del af Kolding Kommune
 Haderslevkredsen med ca. 41.500 vælgere bestående af Haderslev Kommune

I alt: ca. 519.700 vælgere

C. Landsdel Midtjylland-Nordjylland
Midtjylland-Nordjylland har i alt 46 kredsmandater og 14 tillægsmandater (2015):

8. Østjyllands Storkreds
Østjylland har 18 kredsmandater (2015).
 Århus Sydkredsen med ca. 52.700 vælgere bestående af en del af Århus Kommune
 Århus Vestkredsen med ca. 54.400 vælgere bestående af en del af Århus Kommune
 Århus Nordkredsen med ca. 54.800 vælgere bestående af en del af Århus Kommune
 Århus Østkredsen med ca. 57.900 vælgere bestående af en del af Århus Kommune
 Djurskredsen med ca. 58.700 vælgere bestående af Norddjurs Kommune og Syddjurs Kommune  
 Randers Nordkredsen med ca. 34.200 vælgere bestående af en del af Randers Kommune
 Randers Sydkredsen med ca. 35.200 vælgere bestående af en del af Randers Kommune
 Favrskovkredsen med ca. 31.500 vælgere bestående af Favrskov Kommune
 Skanderborgkredsen med ca. 57.500 vælgere bestående af Odder Kommune, Samsø Kommune og Skanderborg Kommune
 Horsenskredsen med ca. 56.500 vælgere bestående af Horsens Kommune
 Hedenstedkredsen med ca. 31.700 vælgere bestående af Hedensted Kommune

I alt: ca. 525.100 vælgere

9. Vestjyllands Storkreds
Vestjylland har 13 kredsmandater (2015).
 Struerkredsen med ca. 33.700 vælgere bestående af Lemvig og Struer Kommuner 
 Skivekredsen med ca. 36.100 vælgere bestående af Skive Kommune 
 Viborg Vestkredsen med ca. 35.500 vælgere bestående af en del af Viborg Kommune
 Viborg Østkredsen med ca. 30.700 vælgere bestående af en del af Viborg Kommune
 Silkeborg Nordkredsen med ca. 30.100 vælgere bestående af en del af Silkeborg Kommune  
 Silkeborg Sydkredsen med ca. 31.700 vælgere bestående af en del af Silkeborg Kommune 
 Ikastkredsen med ca. 28.500 vælgere bestående af Ikast-Brande Kommune
 Herning Sydkredsen med ca. 30.300 vælgere bestående af en del af Herning Kommune  
 Herning Nordkredsen med ca. 30.500 vælgere bestående af en del af Herning Kommune
 Holstebrokredsen med ca. 41.700 vælgere bestående af Holstebro Kommune 
 Ringkøbingkredsen med 41.800 vælgere bestående af Ringkøbing-Skjern Kommune

I alt: ca. 370.600 vælgere

10. Nordjyllands Storkreds
Nordjylland har 15 kredsmandater (2015).
 Frederikshavnkredsen med ca. 50.400 vælgere bestående af  Frederikshavn og Læsø Kommuner
 Hjørringkredsen med ca. 50.500 vælgere bestående af Hjørring Kommune 
 Brønderslevkredsen med ca. 55.500 vælgere bestående af Brønderslev og Jammerbugt Kommuner   
 Thistedkredsen med ca. 51.200 vælgere bestående af Thisted og Morsø Kommuner 
 Himmerlandkredsen med ca. 48.900 vælgere bestående af Vesthimmerlands og Rebild Kommuner
 Mariagerfjordkredsen med ca. 31.000 vælgere bestående af Mariagerfjord Kommune 
 Aalborg Østkredsen med ca. 54.000 vælgere bestående af en del af Aalborg Kommune
 Aalborg Vestkredsen med ca. 46.000 vælgere bestående af en del af Aalborg Kommune
 Aalborg Nordkredsen med ca. 46.000 vælgere bestående af en del af Aalborg Kommune

I alt: ca. 433.500 vælgere

Opgørelse af valget 
 Se også opgørelse af folketingsvalg.

De fire kreds-niveauer; hele landet, landsdele, storkredse og opstillingskredse, spiller hver sin rolle i opgørelsen af et folketingsvalg. Det danske valgsystem er et forholdstalsvalg og er indrettet således at de 175 danske mandater (de fire resterende vælges med to på Færøerne og to på Grønland) er delt op på 135 kredsmandater og 40 tillægsmandater.

Den femårige stedlige fordeling af mandaterne 
Hvert 5. år fastsættes det ud fra folketal, vælgertal og areal, hvor mange kredsmandater der er i hver storkreds, og hvor mange tillægsmandater der er i hver landsdel. Bornholms Storkreds er dog sikret mindst to kredsmandater. 

Den næste stedlige fordeling vil blive udarbejdet i løbet af første kvartal 2025.

Mandaternes fordeling på lister og kandidater på valgnatten 
Når stemmerne er talt op beregnes først, på storkredsniveau, hvor mange kredsmandater hvert parti og evt. løsgængere har vundet. Har man ikke vundet nogen kredsmandater, er der to regler, der muliggør, at man kan få et eller flere tillægsmandater, hvoraf man skal opfylde mindst den ene af dem. Enten skal man have opnået 2% af samtlige gyldige stemmer i hele landet, eller man skal i to landsdele have opnået et stemmetal der er større end det gennemsnitlige antal gyldige stemmer pr. kredsmandat i de to pågældende landsdele. Har man ikke fået minimum et kredsmandat og opfylder man ikke nogen af disse to regler bliver man ikke repræsenteret i Folketinget (spærregrænsen).

De to betingelser, udtrykt ved faktiske værdier på baggrund af resultatet af folketingsvalget 2011.

At der skal en del flere stemmer til et kredsmandat i landsdel Hovedstaden, er en konsekvens af at storkredsenes areal spiller ind i fordelingen af antal kredsmandater.

På baggrund af stemmerne i hele landet, på de partier (og evt. løsgængere) der bliver repræsenteret i Folketinget, beregnes det herefter hvor mange mandater hvert parti skal have. Det er her at valget bliver et forholdstalsvalg. Man får altså lige så mange mandater procentuelt set som ens stemmeandel berettiger til (største brøks metode), idet tillægsmandaterne fordeles på landsdelsniveau så det samlede mandat-antal pr. parti kommer til at passe. (Da man ikke kan tildele halve og kvarte mandater vil det faktiske forhold dog afvige lidt fra det ideelle.) 

Herefter afgøres det på baggrund af de personlige stemmer hvilke kreds- og tillægsmandater der tilfalder hvilke kandidater og i hvilke opstillingskredse de falder. I denne beregning tildeles kandidaterne, afhængigt af hvilken opstillingsmetode kandidaternes partier benytter, alle ikke personlige stemmer på partiet (partistemmer) i den eller de opstillingskredse hvor de er opstillet. Hvis flere kandidater fra samme parti er opstillet i samme opstillingskreds (sideordnet opstilling), tildeles de partistemmer i forhold til deres indbyrdes personlige stemmetal. Hvis et parti benytter såkaldt partiliste-opstilling tildeles alle partistemmer til den kandidat der står øverst på stemmeseddelen blandt partiets kandidater.

For en gennemgang af metoden til beregning af mandater se Opgørelse af folketingsvalg.

Valgkredse før 2007 
Indtil Strukturreformen 1. januar 2007 benyttedes begreberne amtskreds, storkreds og opstillingskreds i forbindelse med folketingsvalg i Danmark. Danmark (fraregnet Færøerne og Grønland) var opdelt i 3 landsdele: København-Frederiksberg, Øerne og Jylland. Landsdelene var inddelt i 17 valgkredse som hed storkredse i København-Frederiksberg, og amtskredse i resten af landet. Amts- og storkredsene var igen opdelt i 103 opstillingskredse.

De enkelte valgkredse og deres mandattal fra år 2000 var:

Landsdel København-Frederiksberg
København-Frederiksberg havde i alt 14 kredsmandater og 4 tillægsmandater:
Søndre Storkreds: 4 kredsmandater
Østre Storkreds: 6 kredsmandater
Vestre Storkreds: 4 kredsmandater

Landsdel Øerne
Øerne havde i alt 57 kredsmandater og 16 tillægsmandater:
Københavns Amtskreds: 14 kredsmandater
Frederiksborg Amtskreds: 9 kredsmandater
Roskilde Amtskreds: 5 kredsmandater
Vestsjællands Amtskreds: 8 kredsmandater
Storstrøms Amtskreds: 7 kredsmandater
Bornholms Amtskreds: 2 kredsmandater
Fyns Amtskreds: 12 kredsmandater

Landsdel Jylland
Jylland havde i alt 64 kredsmandater og 20 tillægsmandater:
Sønderjyllands Amtskreds: 7 kredsmandater
Ribe Amtskreds: 6 kredsmandater
Vejle Amtskreds: 9 kredsmandater
Ringkøbing Amtskreds: 7 kredsmandater
Århus Amtskreds: 16 kredsmandater
Viborg Amtskreds: 6 kredsmandater
Nordjyllands Amtskreds: 13 kredsmandater

Eksterne kilder/henvisninger

 www.retsinformation.dk: (Økonomi- og Indenrigsministeriet), Bekendtgørelse af lov om valg til Folketinget, 17-02-2011 Hentet 13. marts 2013